ai4bharat/Pralekha huggingface dataset:
रक्षा मंत्रालय
जमीनी स्तर पर फुटबॉल को बढ़ावा देने के लिए सुब्रतो मुखर्जी स्पोर्ट्स एंड एजुकेशन सोसाइटी और ऑल इंडिया फुटबॉल फेडरेशन के बीच समझौता ज्ञापन पर हस्ताक्षर किए गए
पहली बार, सुब्रतो मुखर्जी स्पोर्ट्स एजुकेशन सोसाइटी  ने जमीनी स्तर पर फुटबॉल को बढ़ावा देने के लिए अखिल भारतीय फुटबॉल महासंघ  के साथ हाथ मिलाया है। इस समझौता ज्ञापन के भाग के रूप में, जूनियर बॉयज  वर्ग में सुब्रतो XI टीम का गठन किया जाएगा। टीम 2023-24 सीज़न से एआईएफएफ युवा प्रतियोगिता में भाग लेगी। इससे खिलाड़ियों को राष्ट्रीय स्तर पर अपनी क्षमता को प्रदर्शित करने का मौका मिलेगा। इसके अलावा, आईएसएल, आई-लीग और आईडब्ल्यूएल के क्लब अपनी टीमों का प्रतिनिधित्व करने के लिए सुब्रतो कप से खिलाड़ियों को चुनेंगे। एआईएफएफ अपने वार्षिक मीडिया प्लान और कैलेंडर के माध्यम से सुब्रतो कप का प्रचार भी करेगा। प्रतियोगिता में उम्र की धोखाधड़ी को रोकने के लिए, एसएमएसईएस विशेषज्ञों की मदद से आयु निर्धारण परीक्षण आयोजित करेगा। कोचों को अपडेट और शिक्षित करने के लिए, एआईएफएफ द्वारा दिल्ली और बेंगलुरु में अंतिम दौर की टीमों के कोचों के लिए एक एजुकेशन वर्कशॉप शुरू की जाएगी।
वायु सेना स्टेशन, नई दिल्ली में आयोजित एक औपचारिक समारोह के दौरान समझौता ज्ञापन पर एसएमएसईएस के सदस्य के रूप में एयर वाइस मार्शल आलोक शर्मा, वीएम वीएसएम, एसीएएस  और डॉ शाजी प्रभाकरन, महासचिव, एआईएफएफ ने हस्ताक्षर किए। दोनों गणमान्य लोगों ने साझेदारी पर प्रसन्नता जाहिर की और आने वाले समय में राष्ट्रीय फुटबॉल की स्थिति की बेहतरी की उम्मीद जताई।
सुब्रतो मुखर्जी स्पोर्ट्स एजुकेशन सोसाइटी  1960 से वायु सेना खेल नियंत्रण बोर्ड के तत्वावधान में हर साल प्रतिष्ठित सुब्रतो कप अंतर्राष्ट्रीय फुटबॉल टूर्नामेंट आयोजित करता है। यह एक अनूठा फुटबॉल टूर्नामेंट है जिसमें सभी राज्यों की स्कूली टीमें जमीनी स्तर से शुरू होकर देश में फुटबॉल में शीर्ष सम्मान के लिए तीन श्रेणियों- सब-जूनियर बॉयज , जूनियर बॉयज  और जूनियर गर्ल्स  में प्रतिस्पर्धा करती हैं।
प्रधानमंत्री कार्यालय
प्रधानमंत्री श्री नरेन्द्र मोदी ने ‘हेराथ मुबारक’ और ‘महाशिवरात्रि’ पर देशवासियों को शुभकामनाएं दीं
प्रधानमंत्री श्री नरेन्द्र मोदी ने ‘हेराथ मुबारक’ और ‘महाशिवरात्रि’ पर देशवासियों को शुभकामनाएं दी हैं। उन्होंने सभी देशवासियों के जीवन में सुख, शांति, समृद्धि और अच्छे स्वास्थ्य की कामना की।
रक्षा मंत्रालय
रक्षा मंत्री श्री राजनाथ सिंह ने ग्रेटर नोएडा में एक कार्यक्रम में युवा शोधकर्ताओं को संबोधित करते हुए कहा- नेताजी सुभाष चंद्र बोस जैसे क्रांतिकारी स्वतंत्रता सेनानियों से प्रेरणा लेकर एक मजबूत और आत्म-निर्भर 'नए भारत' का निर्माण करें
इंटरनेट जैसे नए स्रोतों के अलावा पुस्तकालयों और अभिलेखागार जैसे पारंपरिक तरीकों के माध्यम से गहन शोध का आह्वान किया
"नवीनतम वैश्विक विकास के साथ प्रगति के पथ पर बने रहें, लेकिन सुनिश्चित करें कि हमारी सांस्कृतिक परंपराएं और मूल्य भी सुरक्षित रहें"
रक्षा मंत्री श्री राजनाथ सिंह ने युवाओं से नेताजी सुभाष चंद्र बोस जैसे क्रांतिकारी स्वतंत्रता सेनानियों से प्रेरणा लेने और भविष्य की सभी चुनौतियों से प्रभावी ढंग से निपटने में सक्षम एक मजबूत और आत्मनिर्भर 'नए भारत' का निर्माण करने का आह्वान किया है। श्री राजनाथ सिंह ने यह विचार ग्रेटर नोएडा में आयोजित एक सम्मेलन में युवा शोधकर्ताओं को संबोधित करते हुए व्यक्त किए।
रक्षा मंत्री ने जोर देकर कहा कि देश की युवा जागृत सोच में 'आत्मनिर्भर भारत' का निर्माण करने की क्षमता है। उन्होंने कहा कि युवाओं को देश की गौरवशाली सांस्कृतिक विरासत से प्रेरणा लेनी चाहिए और गहन शोध के माध्यम से नवीन विचारों के साथ आगे बढ़ते हुए देश को और ऊंचाइयों पर ले जाना चाहिए। आने वाले समय में प्रौद्योगिकी हर क्षेत्र में एक केंद्रीय भूमिका निभाएगी इस पहलू को ध्यान में रखते हुए श्री राजनाथ सिंह ने छात्रों से इंटरनेट जैसे नए तरीकों के अलावा पारंपरिक स्रोतों जैसे अनुसंधान संस्थानों, पुस्तकालयों और अभिलेखागार के माध्यम से गहन शोध पर ध्यान केंद्रित करने का भी आह्वान किया।
श्री राजनाथ सिंह ने छात्रों से दुनिया भर में हो रहे नवीनतम विकास के साथ गति बनाए रखने का आग्रह करते हुए यह भी सुनिश्चित करने को कहा कि इसके साथ-साथ देश की सांस्कृतिक परंपराएं और मूल्य संरक्षित रहें। उन्होंने कहा कि वैश्वीकरण के इस युग में, दुनिया कई माध्यमों से आपस में जुड़ी हुई है। इसलिए, विभिन्न संस्कृतियों, भाषाओं, शिक्षा, आर्थिक और राजनीतिक प्रणालियों को समझना आवश्यक है। जबकि हम एक 'नए भारत' के निर्माण में दृढ़ हैं, हमारा मार्गदर्शक 'अतीत का भारत' और इसकी समृद्ध सांस्कृतिक परंपराएं होनी चाहिए। उन्होंने कहा कि नेताजी सुभाष चंद्र बोस की भूमिका और दूरदृष्टि का पुनर्मूल्यांकन करने की आवश्यकता है। कुछ लोग इसे इतिहास का पुनर्लेखन कहते हैं जबकि वह इसे पाठ्यक्रम में सुधार मानते हैं।
रक्षा मंत्री ने कहा कि भारत आज नई ऊंचाइयों को छू रहा है, क्योंकि प्रधानमंत्री श्री नरेन्द्र मोदी के नेतृत्व में सरकार का ध्यान 'मेक इन इंडिया, मेक फॉर वर्ल्ड' के विजन के अनुरूप हर क्षेत्र में आत्मनिर्भरता हासिल करने की दिशा में है। उन्होंने कहा कि इसका उद्देश्य औपनिवेशिक मानसिकता से बाहर आते हुए प्रौद्योगिकी का लाभ उठाकर एक 'आत्मनिर्भर भारत' को हासिल करना है जिसका नेताजी सुभाष चंद्र बोस जैसे स्वतंत्रता सेनानियों का सपना था।
श्री राजनाथ सिंह ने देश को औपनिवेशिक मानसिकता से मुक्त करने के लिए सरकार द्वारा उठाए गए कई कदमों की भी जानकारी दी। इनमें राजपथ से कार्तव्य पथ; इंडिया गेट परिसर में नेताजी सुभाष चंद्र बोस की भव्य प्रतिमा की स्थापना; नेताजी को श्रद्धांजलि के रूप में अंडमान और निकोबार द्वीपसमूह के तीन द्वीपों का नाम बदलना; मराठा योद्धा छत्रपति शिवाजी से प्रेरित भारतीय नौसेना की एक नई पताका और ब्रिटिश काल के सैकड़ों कानूनों को समाप्त करना शामिल है। उन्होंने कहा कि भारत समृद्ध विविधता और अपार संभावनाओं का देश है और सरकार देश को मजबूत और 'आत्मनिर्भर' बनाने के लिए उस क्षमता का दोहन करने के साथ आगे बढ़ रही है।
स्वास्थ्य एवं परिवार कल्याण मंत्रालय
प्रधानमंत्री 6 मार्च, 2023 को 'स्वास्थ्य और चिकित्सा अनुसंधान' पर पोस्ट-बजट वेबिनार को संबोधित करेंगे
केंद्र सरकार द्वारा आयोजित किए जा रहे 12 पोस्ट-बजट वेबिनार के एक हिस्से के तहत यह वेबिनार बजट घोषणाओं के कार्यान्वयन के लिए अंतर्दृष्टि और विचारों को प्राप्त करेगा
इस वेबिनार में एक साथ 3 ब्रेकआउट सत्र आयोजित होंगे, जिनमें नए नर्सिंग कॉलेजों की स्थापना, आईसीएमआर प्रयोगशालाओं के सार्वजनिक व निजी क्षेत्र द्वारा उपयोग और चिकित्सा उपकरणों के लिए औषध नवाचार और बहु-विषयक पाठ्यक्रमों से संबंधित बजट घोषणाएं शामिल होंगी
प्रधानमंत्री श्री नरेन्द्र मोदी 6 मार्च, 2023 को सुबह 10 बजे वीडियो कॉन्फ्रेंसिंग के माध्यम से 'स्वास्थ्य और चिकित्सा अनुसंधान' पर पोस्ट-बजट वेबिनार को संबोधित करेंगे। यह केंद्रीय बजट में घोषित पहलों के प्रभावी कार्यान्वयन को लेकर अंतर्दृष्टि, विचारों और सुझावों को प्राप्त करने के लिए केंद्र सरकार द्वारा आयोजित किए जा रहे 12 पोस्ट-बजट वेबिनार की श्रृंखला का एक हिस्सा है।
केंद्रीय बजट 2023-24 सात प्राथमिकताओं को लेकर रेखांकित है, जो एक- दूसरे के पूरक हैं और अमृत काल के दौरान 'सप्तऋषि' के मार्गदर्शन के रूप में कार्य कर रहे हैं। समावेशी विकास सरकार की प्राथमिकताओं में से एक है। इसमें 157 नए नर्सिंग कॉलेजों की स्थापना, आईसीएमआर प्रयोगशालाओं में सार्वजनिक व निजी चिकित्सा अनुसंधान को प्रोत्साहित करना और चिकित्सा उपकरणों के लिए औषध नवाचार व बहु-विषयक पाठ्यक्रम शामिल हैं।
इस वेबिनार में स्वास्थ्य और औषध, दोनों क्षेत्रों को कवर करते हुए एक साथ तीन ब्रेकआउट सत्र आयोजित होंगे। केंद्र सरकार के संबंधित मंत्रालयों/विभागों के मंत्रियों व सचिवों के अलावा राज्य सरकारों/केंद्रशासित प्रदेश प्रशासनों के स्वास्थ्य विभागों के कई हितधारक, विषय विशेषज्ञ, उद्योग/संघों के प्रतिनिधि, निजी मेडिकल कॉलेज/अस्पताल/संस्थान आदि इस वेबिनार में हिस्सा लेंगे और बजट घोषणाओं के बेहतर कार्यान्वयन के लिए सुझाव देकर अपना योगदान देंगे। वहीं, ब्रेकआउट सत्रों के लिए विभिन्न विषयवस्तुएं निर्धारित की गई हैं। इनमें नर्सिंग में गुणात्मक सुधार: अवसंरचना, शिक्षा व अभ्यास, चिकित्सा अनुसंधान के लिए सुविधाप्रदाता के रूप में आईसीएमआर प्रयोगशालाओं का सार्वजनिक व निजी क्षेत्र द्वारा उपयोग और चिकित्सा उपकरणों के लिए औषध नवाचार व बहु-विषयक पाठ्यक्रम हैं।
गृह मंत्रालय
केन्द्रीय गृह मंत्री श्री अमित शाह ने राष्ट्रीय खेल दिवस पर देश के खिलाड़ियों को शुभकामनाएँ दी
“राष्ट्रीय खेल दिवस पर मैं उन सभी खिलाड़ियों को सलाम करता हूँ जो अपने जुनून और कठिन परिश्रम से भारत का गौरव बढ़ा रहे हैं”
“मोदी सरकार खेलो इंडिया तथा फ़िट इंडियाजैसी पहल से न सिर्फखेलों को बढ़ावा दे रही है बल्कि युवा प्रतिभाओं को संवारने के प्रति कटिबद्ध भी है”
श्री अमित शाह ने हॉकी के जादूगर मेजर ध्यान चंद को उनकी जयंती पर श्रद्धा सुमन अर्पितकिए
“मेजर ध्यान चंद एक महान खिलाड़ी थे, उन्होंने ओलंपिक मे तीन स्वर्ण पदक जीते और अपनी जादुई तकनीक से करोड़ों खेल प्रेमियों को मंत्रमुग्ध किया”
“उनकी प्रतिभा, उपलब्धियाँ और मातृभूमि के प्रति समर्पण हमेशा आने वाली पीढ़ियों को प्रेरित करते रहेंगे”
केन्द्रीय गृह मंत्री श्री अमित शाह ने राष्ट्रीय खेल दिवस पर देश के खिलाड़ियों को शुभकामनाएँ दी। अपने ट्वीट्स में श्री अमित शाह ने कहा कि “राष्ट्रीय खेल दिवस पर मैं उन सभी खिलाड़ियों को सलाम करता हूँ जो अपने जुनून और कठिन परिश्रम से भारत का गौरव बढ़ा रहे हैं”। केन्द्रीय गृह मंत्री ने कहा कि “मोदी सरकार खेलो इंडिया तथा फ़िट इंडियाजैसी पहल से न सिर्फ खेलों को बढ़ावा दे रही है बल्कि युवा प्रतिभाओं को संवारने के प्रति कटिबद्ध भी है”।
श्री अमित शाह ने हॉकी के जादूगर मेजर ध्यान चंद को उनकी जयंती पर श्रद्धा सुमन अर्पित करते हुए कहा कि “मेजर ध्यान चंद एक महान खिलाड़ी थे, उन्होंने ओलंपिक मे तीन स्वर्ण पदक जीते और अपनी जादुई तकनीक से करोड़ों खेल प्रेमियों को मंत्रमुग्ध किया। उनकी प्रतिभा, उपलब्धियाँ और मातृभूमि के प्रति समर्पण हमेशा आने वाली पीढ़ियों को प्रेरित करते रहेंगे”।
महान हॉकी खिलाड़ी मेजर ध्यानचंद का जन्म 29 अगस्त 1905 को हुआ था। उनके सम्मान में हर साल 29 अगस्त का दिन राष्ट्रीय खेल दिवस के रूप मे मनाया जाता है।
कार्मिक, लोक शिकायत एवं पेंशन मंत्रालय
पेंशन एवं पेंशनभोगी कल्याण विभाग ने पेंशनभोगियों को महंगाई राहत बढ़ाने के आदेश जारी कर दिए हैं
कैबिनेट द्वारा 14 जुलाई, 2021 को लिए गए निर्णय पर अमल करते हुए पेंशन एवं पेंशनभोगी कल्याण विभाग ने केंद्र सरकार के पेंशनभोगियों और पारिवारिक पेंशनभोगियों  को दी जाने वाली महंगाई राहत को 01.07.2021 से बढ़ाकर मूल पेंशन/पारिवारिक पेंशन  का 28% करने के आदेश 22.07.2021 को जारी कर दिए हैं, जो 17% की मौजूदा दर में 11% की वृद्धि को दर्शाता है।
कोविड-19 महामारी के कारण उत्पन्न अप्रत्याशित स्थिति को देखते हुए पेंशनभोगियों को दी जाने वाली महंगाई राहत की तीन अतिरिक्त किस्तों, जो 01.01.2020, 01.07.2020 और 01.01.2021 से देय थीं, पर रोक लगा दी गई थी।
अब सरकार ने पेंशनभोगियों/पारिवारिक पेंशनभोगियों को दी जाने वाली महंगाई राहत को 01.07.2021 से बढ़ाकर मूल पेंशन/पारिवारिक पेंशन का 28% करने के आदेश जारी कर दिए हैं। इस वृद्धि में 01.01.2020, 01.07.2020 और 01.01.2021 को देय अतिरिक्त किस्तों को समाहित या शामिल कर दिया गया है। 01.01.2020 से लेकर 30.06.2021 तक की अवधि के लिए महंगाई राहत की दर मूल पेंशन/पारिवारिक पेंशन के 17% पर यथावत रहेगी।
वित्त मंत्रालय
डीजीजीआई गुरुग्राम के अधिकारियों ने 461 मुखौटा कंपनियों से जुड़े आईटीसी रैकेट का पर्दाफाश किया, जिसके तहत 863 करोड़ रुपये का चूना लगाया गया था, 2 गिरफ्तार
हाल ही में जीएसटी खुफिया महानिदेशालय की गुरुग्राम क्षेत्रीय इकाई ने 461 मुखौटा/फर्जी कंपनियों से जुड़े एक बड़े फर्जी इनपुट टैक्स क्रेडिट  रैकेट का पर्दाफाश किया है, जिसमें फर्जी तरीके से 863 करोड़ रुपये के आईटीसी को एक-दूसरे को दिया गया था। इस मामले में अब तक दो मुख्य गुर्गों को गिरफ्तार किया जा चुका है।
फर्जी मुखौटा कंपनियों के माध्यम से फर्जी आईटीसी को एक-दूसरे को देने के इस रैकेट का पता तब चला, जब खुफिया जानकारी के आधार पर इस मकसद से चलाए जा रहे एक गुप्त कार्यालय की तलाशी ली गई। इस दौरान बड़ी संख्या में रेंट एग्रीमेंट, बिजली बिल, आधार कार्ड, ड्राइविंग लाइसेंस, पैन कार्ड, आदि जैसे दस्तावेजों की जाली/ नकली /फर्जी सॉफ्ट कॉपी इस गुप्त कार्यालय में जब्त किए गए लैपटॉप में पाई गई थीं, जिनका इस्तेमाल फर्जी मुखौटा कंपनियों को बनाने और संचालित करने के लिए किया गया था। इस कार्यालय से जब्त किए गए लैपटॉप, उपकरणों की फॉरेंसिक जांच से अंतत: 461 फर्जी कंपनियों से जुड़ी 863 करोड़ रुपये की आईटीसी धोखाधड़ी का पता चला, और दो प्रमुख गुर्गों को गिरफ्तार किया गया। प्रारंभिक जांच से संकेत मिला है कि फर्जी आईटीसी क्रेडिट अंततः अत्यधिक टैक्स चोरी वाले धातु/लौह और इस्पात क्षेत्र में पहुंच गया है।
सांख्यिकी एवं कार्यक्रम कार्यान्वयन मंत्रालय
फरवरी, 2021 के लिए औद्योगिक उत्पादन सूचकांक के त्वरित अनुमान और उपयोग-आधारित सूचकांक 
 का त्वरित अनुमान हर माह की 12 तारीख  को छह सप्ताह के अंतराल के साथ जारी किया जाता है और स्रोत एजेंसियों से प्राप्त आंकड़ों के साथ इसे संकलित किया जाता है, और एजेंसियां इस डेटा को उत्पादक कारखानों/प्रतिष्ठानों से प्राप्त करती हैं।
फरवरी, 2021 के माह में, 2011-12 आधार के साथ औद्योगिक उत्पादन सूचकांक  का त्वरित अनुमान 129.4 रहा है। फरवरी, 2021 महीने में खनन, विनिर्माण और बिजली क्षेत्रों के लिए औद्योगिक उत्पादन के सूचकांक क्रमशः 116.5, 129.3 और 153.9 पर रहे हैं। त्वरित अनुमान आईआईपी की संशोधन नीति के अनुसार बाद संशोधित होकर जारी होंगे।
फरवरी, 2021 के महीने के लिए, उपयोग आधारित वर्गीकरण के अनुसार, सूचकांक प्राथमिक वस्तुओं के लिए 124.3, पूंजीगत वस्तुओं के लिए 93.3, मध्यवर्ती वस्तुओं के लिए 137.6 और बुनियादी ढांचे/निर्माण सामग्री के लिए 138.2 पर रहा है। इसके अतिरिक्त, फरवरी, 2021के महीने में टिकाऊ वस्तु और गैर-टिकाऊ वस्तु के लिए सूचकांक क्रमशः 124.7 और 147.6 पर रहा है।
क्षेत्रीय स्तर पर औद्योगिक उत्पादन सूचकांक के त्वरित अनुमान, राष्ट्रीय औद्योगिक वर्गीकरण  के 2-अंकीय स्तर और उपयोग आधारित वर्गीकरण द्वारा फरवरी के महीने में क्रमशः विवरण I, II और III के विवरण दिए गए हैं। उपयोगकर्ताओं को विनिर्माण क्षेत्र में परिवर्तनों की सराहना करने के लिए उद्योग समूहों द्वारा अप्रैल 2020 से एक अतिरिक्त विवरण IV  दिया गया है, जो कि उद्योग समूहों द्वारा अप्रैल 2020 के बाद से दिया गया है।
फरवरी, 2021 के आईआईपी के त्वरित अनुमानों के साथ, स्रोत एजेंसियों से प्राप्त अद्यतन आंकड़ों के आलोक में जनवरी 2021 के सूचकांकों का भी पहला संशोधन कर दिया गया है और नवंबर 2020 के सूचकांकों का भी अंतिम संशोधन कर दिया गया है। फरवरी, 2021 के त्वरित अनुमानों को 90 प्रतिशत संकलित किया गया है, जनवरी, 2021 के लिए पहला संशोधन 94 प्रतिशत भारित प्रतिक्रिया दर और नवंबर 2020 के लिए अंतिम पुनरीक्षण को 94 प्रतिशत की भारित प्रतिक्रिया दर पर किया गया है।
मार्च 2021 के लिए सूचकांक को बुधवार,12 मई, 2021 को जारी किया जाएगा।
नोट: -1. यह प्रेस विज्ञप्ति सूचना मंत्रालय की वेबसाइट - http://www.mospi.nic.in पर भी उपलब्ध है।
2. हिंदी में प्रेस विज्ञप्ति इस प्रकार है: यह http://mospi.nic.in/hi पर भी उपलब्ध होगी।
औद्योगिक उत्पादन से संबंधित पूरे आंकड़े देखने के लिए यहां क्लिक करें
आयुष
केंद्रीय आयुष मंत्री श्री सर्बानंद सोनोवाल ने पणजी में 9वीं विश्व आयुर्वेद कांग्रेस और आरोग्य एक्सपो के लिए कर्टेन रेजर का उद्घाटन किया
चिकित्सा की पारंपरिक प्रणालियों की बात करें तो भारत अग्रणी है: केंद्रीय आयुष मंत्री सर्बानंद सोनोवाल
आयुर्वेद दिवस 23 अक्टूबर को "हर घर हर दिन आयुर्वेद" के आदर्श वाक्य के साथ मनाया जाएगा
केंद्रीय आयुष मंत्री श्री सर्बानंद सोनोवाल ने आज पणजी में 9वीं विश्व आयुर्वेद कांग्रेस  और आरोग्य एक्सपो के लिए कर्टन रेजर का उद्घाटन किया। यह आयोजन 8 दिसंबर से 11 दिसंबर तक गोवा में होगा। केंद्र सरकार और राज्य सरकारों के साथ-साथ केंद्रीय आयुष मंत्रालय द्वारा समर्थित चार-दिवसीय कार्यक्रम में लगभग 5000 आयुर्वेद हितधारकों-उद्योग जगत के दिग्गजों, चिकित्सकों, पारंपरिक चिकित्सकों, शिक्षाविदों, छात्रों, दवा निर्माताओं, औषधीय पौधों के उत्पादकों के साथ-साथ विश्व भर के मार्केटिंग रणनीतिकार भाग लेंगे।
कार्यक्रम में अपने संबोधन में आयुष मंत्री श्री सर्बानंद सोनोवाल ने कहा कि 'आयुर्वेद फॉर वन हेल्थ' कार्यक्रम का मुख्य विषय जीवन की यात्रा के लिए बहुत सार्थक है। उन्होंने विस्तारपूर्वक बताया कि कैसे आयुर्वेद न केवल किसी के स्वास्थ्य को बनाए रखने पर केंद्रित है, बल्कि धरती माता की देखभाल करने की एक समग्र प्रणाली भी है। उन्होंने कहा कि जब चिकित्सा की पारंपरिक प्रणालियों की बात आती है तो भारत विश्व स्तर पर अग्रणी है। उद्घाटन के बाद एक संवाददाता सम्मेलन में श्री सोनोवाल ने कहा कि प्रधानमंत्री श्री नरेन्द्र मोदी के नेतृत्व में भारत सरकार के प्रयासों की बदौलत पिछले 8 वर्षों में आयुष क्षेत्र के बाजार का कारोबार 3 बिलियन अमरीकी डालर से बढ़कर 18 बिलियन अमरीकी डालर से अधिक हो गया है।
श्री सोनोवाल ने कहा कि आयुष मंत्रालय हर साल 23 अक्टूबर को धन्वंतरि जयंती पर आयुर्वेद के सभी हितधारकों के साथ आयुर्वेद दिवस मनाता है। इस वर्ष के उत्सव का आदर्श वाक्य "हर दिन हर घर आयुर्वेद"  है। अखिल भारतीय आयुर्वेद संस्थान, नई दिल्ली इस कार्यक्रम के कार्यान्वयन के लिए नोडल एजेंसी है। उन्होंने कहा, "भारत सरकार के लगभग 22 मंत्रालय और विभाग इस आयोजन के लिए सहयोग कर रहे हैं।”
गोवा के मुख्यमंत्री श्री प्रमोद सावंत ने कहा कि गोवा कई पहलों के बल पर एक प्रमुख आयुर्वेद और हेल्थ टूरिज्म सेंटर बनने की योजना बना रहा है। मुख्यमंत्री ने कहा कि राज्य पर्यटन, हेल्थ एंड वैलनेस सेंटर को विकसित करने और गोवा को हेल्थ टूरिज्म सेक्टर में सर्वश्रेष्ठ बनाने के लिए हाल ही में प्रधानमंत्री द्वारा घोषित आयुष वीजा के लाभों का उपयोग करने के लिए उत्सुक है।
यह बताते हुए कि डब्ल्यूएसी पिछले कुछ वर्षों में विकसित हुआ है, पर्यटन, बंदरगाह जहाजरानी और जलमार्ग राज्य मंत्री श्री श्रीपद येसो नाइक ने कहा कि विश्व स्वास्थ्य संगठन  पहली बार डब्ल्यूएसी का हिस्सा बना है और इससे प्रतिभागियों की रुचि अत्यधिक बढ़ेगी। उन्होंने कहा कि गोवा अपनी प्राकृतिक सुंदरता और गोवा के अपने आतिथ्य के बल पर डब्ल्यूएसी के इस आयोजन को निश्चित रूप से यादगार बना देगा।
कार्यक्रम में केंद्रीय आयुष मंत्रालय के सचिव श्री राजेश कोटेचा, गोवा के स्वास्थ्य मंत्री श्री विश्वजीत राणे, अखिल भारतीय आयुर्वेद संस्थान, नई दिल्ली की निदेशक सुश्री तनुजा नेसारी, कोट्टक्कल आर्य वैद्यशाला के प्रबंध न्यासी और डब्ल्यूएसी की राष्ट्रीय आयोजन समिति के अध्यक्ष डॉ. पी. एम. वेरियर के साथ-साथ आरोग्य और आयुष क्षेत्र के अन्य प्रमुख गणमान्य व्यक्ति भी उपस्थित थे।
संस्कृति मंत्रालय
भारतीय राष्ट्रीय आभासी पुस्तकालय  में कुल 3.04 लाख डिजिटल कलाकृतियां और 34.91 लाख से अधिक ग्रंथ सूची प्रविष्टियां हैं: श्री जी. किशन रेड्डी
भारतीय राष्ट्रीय आभासी  पुस्तकालय को भारत की मूर्त और अमूर्त सांस्कृतिक विरासत के सभी रूपों को प्रदर्शित करने के लिए 10.12.2019 को भारतीय संस्कृति पोर्टल  के रूप में विकसित और लॉन्च किया गया था। इसका यूआरएल https://indianculture.gov.in है, जो पब्लिक डोमेन पर उपलब्ध है। इस पोर्टल की मौजूदा स्थिति का सारांश निम्नलिखित है: -
· इसमें मेटाडेटा के साथ कुल 3.04 लाख डिजिटल कलाकृतियां हैं। इसमें 34.91 लाख से अधिक ग्रंथ सूची प्रविष्टियां भी हैं।
· इसकी सामग्री को 18 क्यूरेटेड श्रेणियों में प्रस्तुत किया गया है। इनमें दुर्लभ पुस्तकें, ई-पुस्तकें, अभिलेखागार, राजपत्र व गजेटियर, पांडुलिपियां, संग्रहालय संग्रह, पेंटिंग, ओडियो, अमूर्त सांस्कृतिक विरासत, फोटो अभिलेखागार, चित्र, वीडियो, यूनेस्को की सामग्री, शोध पत्र, भारतीय राष्ट्रीय ग्रंथ सूची, रिपोर्ट व कार्यवाही, संघीय सूची और अन्य सूचियां शामिल हैं।
· इसमें निर्मित विषय सामग्री की 12 श्रेणियां भी हैं। इनमें कहानियां, स्निपेट्स, फोटो निबंध, भारत के किले, भारत के वस्त्र व कपड़े, भारत के ऐतिहासिक शहर, भारत के संगीत वाद्ययंत्र, खान- पान व संस्कृति, वर्चुअल वॉकथ्रू , स्वतंत्रता अभिलेखागार - विस्मृत नायक, अजंता गुफाएं और उत्तर-पूर्व पुरालेख हैं।
· वर्तमान में पोर्टल अंग्रेजी और हिंदी में उपलब्ध है।
· इस पोर्टल पर इंडियन कल्चर नामक एप के माध्यम से पहुंचा जा सकता है, जो एंड्रॉइड फोन और आईफोन दोनों पर उपलब्ध है।
· पोर्टल उमंग एप के माध्यम से उपलब्ध है।
मंत्रालय यह सुनिश्चित करता है कि उसके सभी संगठन नियमित रूप से इंडियन कल्चर पोर्टल पर एकीकरण के लिए भारतीय राष्ट्रीय आभासी पुस्तकालय को ग्रंथ सूची और डिजिटल, दोनों संसाधन सौंपें। भारतीय राष्ट्रीय आभासी पुस्तकालय के तहत पूरे देश के शैक्षणिक संस्थानों में इंडियन कल्चर पोर्टल को बढ़ावा देने के लिए एक आउटरीच टीम का गठन किया गया है। इंडियन कल्चर  को बढ़ावा देने के लिए विभिन्न शैक्षणिक संस्थानों में दैनिक आधार पर प्रस्तुतियां व कार्यक्रम आदि आयोजित किए जाते हैं।
यह जानकारी केंद्रीय संस्कृति मंत्री श्री जी. किशन रेड्डी ने आज राज्यसभा में दी।
इलेक्ट्रानिक्स एवं आईटी मंत्रालय
अब भारत के 125 करोड़ निवासियों के पास आधार है
वर्ष 2019 के अंत में, आधार की संख्या 125 करोड़ से अधिक हो गई है
भारतीय विशिष्ट पहचान प्राधिकरण  ने यह घोषणा की है कि आधार परियोजना ने 125 करोड़ के अंक को पार करके नई उपलब्धि हासिल की है। इसका मतलब यह है कि भारत के 125 करोड़ से अधिक निवासियों के पास 12 अंकों की विशिष्ट पहचान उपलब्ध है।
यह उपलब्धि आधार धारकों द्वारा आधार के प्राथमिक पहचान दस्तावेज के रूप में तेजी से बढ़ते उपयोग के कारण हासिल हुई है। यह इस तथ्य से यह स्पष्ट है कि आधार-आधारित प्रमाणीकरण सेवाओं का शुरूआत से अब तक लगभग 37,000 करोड़ बार उपयोग हो चुका है। वर्तमान में यूआईडीएआई को प्रतिदिन लगभग 3 करोड़ प्रमाणीकरण अनुरोध प्राप्त हो रहे हैं।
इसके अलावा आज नागरिक आधार में अपने विवरण को अद्यतन रखने के अधिक इच्छुक हैं। यूआईडीएआई ने अब तक लगभग 331 करोड़ सफल आधार अपडेट  दर्ज किए हैं। वर्तमान में यूआईडीएआई को रोजाना लगभग 3-4 लाख आधार अपडेट अनुरोध प्राप्त हो रहे हैं।
(आरकेमीणा/आरएनएम/एएम/आईपीएस/एसके–4981
(Visitor Counter : 427
गृह मंत्रालय
केन्द्रीय गृह मंत्री श्री अमित शाह ने केन्द्रीय रिजर्व पुलिस बल  के 82वें स्थापना दिवस पर बल के जवानों व उनके परिजनो को शुभकामनाएं दी
केन्द्रीय गृह मंत्री ने कहा “सीआरपीएफ पराक्रम, साहस और बलिदान का पर्याय है, सीआरपीएफ ने समय-समय पर राष्ट्र को गौरवान्वित किया है”
“कोविड-19 के दौरान समाज सेवा के प्रति उनकी कटिबद्धता अद्वितीय है, मैं करोड़ों भारतवासियों के साथ मिलकर सीआरपीएफ के बहादुर जवानों और उनके परिजनो को 82वें स्थापना दिवस पर शुभकामनाएं देता हूँ”- श्री अमित शाह
केन्द्रीय गृह मंत्री श्री अमित शाह ने केन्द्रीय रिजर्व पुलिस बल  के 82वें स्थापना दिवस पर बल के जवानों व उनके परिजनो को शुभकामनाएं दी। अपने ट्वीट संदेश में श्री अमित शाह ने कहा कि “सीआरपीएफ पराक्रम, साहस और बलिदान का पर्याय है। सीआरपीएफ ने समय-समय पर राष्ट्र को गौरवान्वित किया है”। केन्द्रीय गृह मंत्री ने कहा कि “कोविड-19 के दौरान समाज सेवा के प्रति उनकी कटिबद्धता अद्वितीय है। मैं करोड़ों भारतवासियों के साथ मिलकर सीआरपीएफ के बहादुर जवानों और उनके परिजनो को 82वें स्थापना दिवस पर शुभकामनाएं देता हूँ”।
केन्द्रीय रिजर्व पुलिस बल की स्थापना 27 जुलाई 1939 को क्राउन रिप्रेजेंटेटिव पुलिस के रूप में हुई थी। 28 दिसम्बर 1949 को सीआरपीएफ अधिनियम लागू होने के बाद यह केन्द्रीय रिजर्व पुलिस बल बन गया। सीआरपीएफ ने अपने गौरवशाली इतिहास के 81 वर्ष पूरे कर लिए हैं।
राष्ट्रपति सचिवालय
राष्ट्रपति ने डॉ. बी. आर. आंबेडकर जयंती की पूर्व संध्या पर दी शुभकामनाएं
राष्ट्रपति श्री राम नाथ कोविंद ने डॉ. भीमराव रामजी आंबेडकर की जयंती की पूर्व संध्या पर देशवासियों को शुभकामनाएं दीं।
अपने संदेश में, राष्ट्रपति ने कहा, “भारत के संविधान निर्माता डॉ. भीमराव रामजी आंबेडकर की जयंती पर, मैं देशवासियों को हार्दिक बधाई और शुभकामनाएं देता हूं।
अपने पूरे प्रेरक जीवन में, डॉ. आंबेडकर ने भारी मुश्किलों के बीच अपने विशेष मार्ग का निर्माण किया और अपनी असाधारण व बहुआयामी उपलब्धियों के लिए सराहना हासिल की।
वह मानवाधिकारों के पुरजोर समर्थक थे, जिन्होंने भारत के वंचित समुदायों के लोगों के सामाजिक-आर्थिक स्तर में सुधार और उनके बीच शिक्षा के प्रसार के उद्देश्य से ‘बहिष्कृत हितकारिणी सभा’ का गठन किया था। डॉ. आंबेडकर ने एक बेहतर और न्यायपूर्ण समाज की कल्पना की थी और जीवन भर इसके लिए संघर्ष किया। वह एक आधुनिक भारत का निर्माण करना चाहते थे, जहां जाति के आधार पर या किसी अन्य वजह से कोई भेदभाव न हो; जहां सदियों से पिछड़ेपन से जूझ रहीं महिलाएं और समुदाय आर्थिक व सामाजिक अधिकारों की समानता का लुत्फ उठा सकें।
डॉ. आंबेडकर की जंयती के अवसर पर, आइए उनके जीवन और विचारों से सबक लेकर उनके आदर्शों को अपने जीवन में आत्मसात करने का संकल्प लें तथा भारत को मजबूत व संपन्न बनाने में योगदान करें।”
कृपया राष्ट्रपति का संदेश देखने के लिए यहां क्लिक करें।
रेल मंत्रालय
श्री पी.सी. शर्मा रेलवे बोर्ड के सदस्य  के रूप में कार्यभार संभाला
 और भारत सरकार में पदेन सचिव के पद का कार्यभार संभाल लिया है। इससे पहले, श्री शर्मा ने 20 सितंबर 2018 से 10 अक्टूबर, 2019 तक महाप्रबंधक, मेट्रो रेलवे, कोलकाता के रूप में काम किया था। वह 1981 बैच के भारतीय रेलवे स्टोर्स सर्विसेज  अधिकारी हैं।
अपने लंबे करियर के दौरान, श्री पी.सी. शर्मा ने 1986 से 2013 की अवधि के दौरान रेलवे में कई महत्वपूर्ण पदों पर काम किया है, जिनमें पश्चिम रेलवे मुंबई में प्रमुख सामग्री प्रबंधक, कपूरथला के रेल कोच फैक्ट्री में प्रमुख सामग्री प्रबंधक, इलाहाबाद में रेलवे विद्युतीकरण के प्रमुख सामग्री प्रबंधक तथा रेलवे बोर्ड में कार्यकारी निदेशक पद शामिल हैं। उनके पास 2013 से 2015 तक डिवीजनल रेलवे मैनेजर , नांदेड़ के रूप में काम करने का व्यापक अनुभव है। श्री शर्मा ने अपना करियर उत्तर पूर्व रेलवे, गोरखपुर में 1983 में शुरू किया।
श्री शर्मा ने 2008 में जर्मनी और ऑस्ट्रिया में रोलिंग स्टॉक के तकनीकी उन्नयन और 2017 में सीएमयू, पिट्सबर्ग, अमेरिका में उन्नत नेतृत्व कार्यक्रम में विशेष प्रशिक्षण प्राप्त किया है।
रेल मंत्रालय
भारतीय रेल ने ई.एम.यू सेवाओं में ई-कॉमर्स कंसाइनमेंट की पायलट परियोजना की शुरूआत की
पूर्व रेलवे ने अमेज़न को सियालदह-दानकुनी ईएमयू में कंसाइनमेंट ले जाने की अनुमति दी
भारतीय रेल ने ई.एम.यू सेवाओं में ई-कॉमर्स कंसाइनमेंट की पायलट परियोजना की शुरूआत की। इस परियोजना के तहत पूर्व रेलवे ने अमेज़न को सियालदह-दानकुनी ईएमयू में कंसाइनमेंट ले जाने की अनुमति दी है। पायलट परियोजना को प्रारंभ में तीन महीनों के लिए अनुमति दी गई है। इसके तहत प्रतिदिन 7 एमटी कंसाइनमेंट ले जाया जा सकता है। इसके लिए 5537 रुपए प्रतिदिन का शुल्क  निर्धारित किया गया है। ईएमयू में कंसाइनमेंट भेजने की यह पायलट परियोजना, भारतीय रेल की अपनी तरह की पहली परियोजना है।
कंसाइनमेंट, वेंडर कम्पार्टमेंट के द्वारा नॉन-पीक आवर्स  के दौरान भेजा जा सकेगा। इससे वर्तमान प्रणाली में कोई असुविधा नहीं होगी।
इस परियोजना से भारतीय रेल और ई-कॉमर्स कंपनी अमेज़न, दोनों को ही लाभ होगा। भारतीय रेल को अतिरिक्त राजस्व की प्राप्ति होगी, जबकि अमेज़न को समय की बचत होगी।
अमेज़न ने सियालदह से दानकुनी मार्ग का चयन किया है, क्योंकि दानकुनी में कंपनी की भंडारण व्यवस्था है। पायलट परियोजना के सफल होने पर अमेज़न अन्य रेल मार्गों का भी चयन करेगा तथा दूसरी ई-कॉमर्स कंपनियां भी यह सुविधा प्राप्त करने में रूचि दिखाएंगी।